[{"text_idx": "#000003", "text": "Goddefodd Marina Caergybi ddifrod sylweddol mis Mawrth eleni, yn sgil Storm Emma. Mae colli\u2019r Marina fel cyfleuster wedi bod yn ergyd economaidd i\u2019r ardal, a chydag misoedd y gaeaf yn agosa\u0301u, mae Rhun ap Iorwerth wedi galw ar bawb sydd a\u0302 chyfran yn nyfodol y Porthladd i uno er mwyn gofalu ei fod yn cael ei ail-sefydlu, ond gydag amddiffyniad ychwanegol rhag y tywydd gwael."}, {"text_idx": "#000005", "text": "Mae Mr ap Iorwerth yn galw ar yr holl bleidiau i ddod ynghyd er mwyn cynnig gweledigaeth glir fydd yn dod a\u2019r Marina yn ganolbwynt i harbwr Caergybi. Byddai\u2019n rhaid i\u2019r datblygiad gael ei warchod gan forglawdd mewnol newydd, a buddsoddiad o filiynau o bunnoedd er mwyn diogelu\u2019r angori gorau a geir yng Nghymru, a hyd yn oed y DU."}, {"text_idx": "#000006", "text": "\u201cGyda\u2019r Gaeaf yn agosau a\u2019r tywydd yn gwaethygu, mae\u2019n bwysig fod cynlluniau i ail-sefydlu marina Caergybi yn symud yn ei flaen. Beth am greu cynllun uchelgeisiol am farina newydd, ac uno er mwyn creu\u2019r cynllun gorau posib er mwyn ail-sefydlu\u2019r marina fel un weithredol unwaith eto\u201d yn o\u0302l Mr ap Iorwerth."}]